钦定古今图书集成/理学汇编/经籍典/第077卷 > 宋吴沆易璇玑上 > 《论变有四篇》第七
## 钦定古今图书集成/理学汇编/经籍典/第077卷 > 宋吴沆易璇玑上 > 《论变有四篇》第七

《易》变有四卦，变其始，爻变其次，倒卦不足，又继之以
反类。舍是以还，则存乎互体而已。干得坎而为《需》，《坤》
得坎而为《比》，此以卦变者也。一阴生而为《姤》，一阳生
而为复，此以爻变者也。反泰而为《否》，《易》坎而为《离》，此
以倒卦，反类而变者也。去《贲》之初则有坎，坎为水，故
九三有“濡如”之象。去《贲》之二则有震，震为马，故六四
有乘马之象。此互卦之体而变者也。卦变本乎天，爻
变本乎地，倒卦反类象昼夜，互卦之体象四时。四时
之气，温凉交通；昼夜之体，明暗不同。运乎上者，旁周
列位；变乎下者，各守一宫。是故卦变存乎体，爻变存
乎用，倒卦反类存乎序，互卦之体存乎辞，本乎天地，
自然者也。倒卦反类，使然者也，互卦之体，或然者也。
爻变穷乎六，卦变穷乎八，倒卦穷乎上下之相似，互
变穷乎有象，而义或无所取也。然而无互体则辞不
拟，无倒卦则序不比，无反类，则倒卦有时而弊，无卦
变、爻变，则《易》《象》或几乎毁矣。